“ดาวโจนส์ฟิวเจอร์” ดิ่งกว่า 200 จุด หลังเงินเฟ้อสหรัฐพุ่งเกินคาดแตะ 7.5% นิวไฮรอบ 40 ปี
“ดาวโจนส์ฟิวเจอร์” ดิ่งกว่า 200 จุด หลังเงินเฟ้อพุ่งเกินคาดแตะ 7.5% นิวไฮรอบ 40 ปี โดย ณ เวลา 21.19 น. ตามเวลาไทย ดัชนีดาวโจนส์ฟิวเจอร์ สู่ระดับ 35,383 จุด ลบ 258 จุด หรือ 0.72% 
“ดาวโจนส์ฟิวเจอร์” ดิ่งกว่า 200 จุด หลังเงินเฟ้อพุ่งเกินคาดแตะ 7.5% นิวไฮรอบ 40 ปี โดย ณ เวลา 21.19 น. ตามเวลาไทย ดัชนีดาวโจนส์ฟิวเจอร์ สู่ระดับ 35,383 จุด ลบ 258 จุด หรือ 0.72%
10 ก.พ. 2565

ผู้สื่อข่าวรายงานว่า วันนี้(10 ก.พ.65) ดัชนีดาวโจนส์ฟิวเจอร์พลิกดิ่งลงกว่า 200 จุด หลังสหรัฐเปิดเผยตัวเลขเงินเฟ้อพุ่งขึ้นเกินคาด ซึ่งจะเป็นปัจจัยหนุนให้ธนาคารกลางสหรัฐ (เฟด) เร่งการปรับขึ้นอัตราดอกเบี้ย
โดย ณ เวลา 21.19 น.ตามเวลาไทย ดัชนีดาวโจนส์ฟิวเจอร์ลบ 258 จุด หรือ 0.72% สู่ระดับ 35,383 จุด
ด้านกระทรวงแรงงานสหรัฐเปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค พุ่งขึ้น 7.5% ในเดือนม.ค. เมื่อเทียบรายปี ซึ่งเป็นระดับสูงสุดนับตั้งแต่เดือนก.พ.2525 และสูงกว่าที่นักวิเคราะห์คาดการณ์ที่ระดับ 7.2% จากระดับ 7.0% ในเดือนธ.ค.
นอกจากนี้ ดัชนี CPI เพิ่มขึ้น 0.6% ในเดือนม.ค. เมื่อเทียบรายเดือน สูงกว่าที่นักวิเคราะห์คาดการณ์ที่ระดับ 0.4% จากระดับ 0.5% ในเดือนธ.ค.
ขณะเดียวกัน ดัชนี CPI พื้นฐาน ซึ่งไม่นับรวมหมวดอาหารและพลังงาน พุ่งขึ้น 6.0% ในเดือนม.ค. เมื่อเทียบรายปี ซึ่งเป็นระดับสูงสุดนับตั้งแต่เดือนส.ค.2525 และสูงกว่าที่นักวิเคราะห์คาดการณ์ที่ระดับ 5.9% จากระดับ 5.5% ในเดือนธ.ค.
นอกจากนี้ ดัชนี CPI พื้นฐานดีดตัวขึ้น 0.6% เมื่อเทียบรายเดือน สูงกว่าที่นักวิเคราะห์คาดการณ์ที่ระดับ 0.4% จากระดับ 0.6% ในเดือนธ.ค.